Hestamannafélagið Geysir

Pubquiz skemmtinefndar Geysis 2026
2026-02-12 20:30 - 23:00 UTC | Rangárhöllin, Skarði, Hella, 851, Iceland
Nú er komið að okkar árlega pubquiz-i hjá skemmtinefnd Geysi!Við ætlum að hittast í Rangárhöllinni næstkomandi fimmtudag, 12. Febrúar kl 20:30!
Okkar allra besti Hjörvar Ágústsson ætlar að stýra leiknum og lofum við frábærri steningu og glæsilegum vinningum.
Frítt inn og allir velkomnir!
Kaffi og gos á staðnum en fólk getur komið með allt annað með sér eg það vill.
Hlökkum til að sjá ykkur !

Fótbolti og Hobby hestar
2026-02-12 18:00 - 20:00 | Rangárhöllin, Skarði, Hella, 851, Iceland
Skemmtileg samverustund!

Hobbý hestar og fótbolta hittingur
Æskulýðsnefndin ætlar að bjóða öllum krökkum í Geysi á öllum aldri á hobbý hesta og fótbolta hitting í Rangárhöllinni fimmtudaginn 12.2. klukkan 18-20
Við hvetjum alla til að mæta með sína hobbý hesta og íþróttaskó
Það eru nokkrir snillingar búnir að melda sig inn til að hafa gaman með okkur og skella í skemmtilega leiki.
Jón Ársæll, Flosi, Ásmundur Ernir, Gústaf Ásgeir, Benjamín Sandur & Þorgeir eru tilbúnir að láta boltann rúlla
Ekki missa af þessu tækifæri að sýna þeim hversu flink yngri Geysis kynslóðin er
Á eftir, borðum við saman í anddyri reiðhallarinnar

Hlökkum til að sjá ykkur

Gæðingamót Geysis
2025-06-20 - 2025-06-22

WR Íþróttamót Geysis
2025-05-29 08:00 - 2025-06-01 17:00

Félagsfundur um mótahald
2025-05-06 20:00 - 22:00
Mót eru stærsti félagsviðburður félagsins á hverju ári. Á aðalfundi félagsins 14. apríl s.l. voru mótamál til umræðu. Á næstu dögum mun stjórn og mótanefnd Hestamannafélagsins Geysis birta stuttar greinar um mótahald og óska eftir viðbrögðum félagsmanna á opnum fundi um mótahald.

Keppnissvæði Geysis er eitt það besta á landinu. Aðstaðan sem byggð hefur verið upp á Rangárbökkum jafnt og þétt verður stöðugt betri. Við höfum verið gríðarlega stolt af því hversu öflugt mótahaldið er en ljóst er að við stöndum fyrir mótum fyrir mun fleiri en bara okkar félagsmenn, það gerir það líka að verkum að mótin verða enn sterkari en ella með meiri samkeppni innan greina.

Það gerist ekkert af sjálfu sér. Hjá Hestamannafélaginu Geysi er þriggja manna mótanefnd sem ber ábyrgð á framkvæmd allra móta. Nefndina skipa Sóley Margeirsdóttir (formaður), Guðmundur Friðrik Björgvinsson og Ólafur Þórisson. Sú nefnd hefur heimild til þess að skipa undirbúningsnefnd fyrir hvert mót/viðburð. Hestamannafélagið Geysir kemur að Æsku Suðurlands og Suðurlandsdeild og heldur svo Vetrarmót, Íþróttamót, Gæðingamót og Suðurlandsmót (Yngri flokka og fullorðinna).

Hestamannafélagið Geysir hefur verið gríðarlega lukkulegt með hversu margir eru reiðubúnir að leggja hönd á plóg í framkvæmd viðburða félagsins. Það er hinsvegar svo að færri og færri eru reiðubúnir að taka frá heilu dagana hvað þá helgarnar til þess að halda mót en það er það sem til þarf til þess að mótahald geti haldist jafn öflugt og verið hefur.

Sé það vilji félagsmanna að halda uppi öflugu mótahaldi þá þurfa félagsmenn hreinlega að setja mótahald í forgang. Merkja við í dagatalinu hvenær mót fari fram og eru það heilagar dagsetningar, ekki þurfa þó allir að gefa kost á sér alltaf eða heilu helgarnar. En mikilvægt er að sem flestir gefi kost á sér á einhverjum tíma.

Boðað verður til fundar um mótahald 6. maí kl. 20 í Rangárhöllinni. Þar óskum við sérstaklega eftir því að þátttakendur móta mæti.

Mót sumarsins:29. maí – 1. Júní WR Íþróttamót Geysis20. – 22. Júní Gæðingamót Geysis15. – 17. Ágúst WR Suðurlandsmót yngri flokka22. – 24. Ágúst WR Suðurlandsmót

Hér er hlekkur á eyðublað þar sem þú getur skráð þitt framlag til mótahalds sumarsins.https://forms.gle/6UNmNXCDwhysCPdu9

Æskulýðssýning Geysis
2025-05-01 11:00 - 13:00
Þá líður senn að stóra deginum !

Æskulýðssýning Hestamannafélagsins Geysis verður haldin í Rangárhöllinni á Hellu 1.maí næstkomandi kl. 11.

Í vetur hefur gríðarlegur fjöldi barna lagt stund á hestamennsku í Rangárvallasýslu. Börnin eru á aldrinum 3-18 ára og nú er komið að því að þau sýni okkur hvað þau hafa lært.

Hvetjum sem flesta til að taka daginn frá og njóta með okkur.

Stjórn og Æskulýðsnefnd Hestamannafélagsins Geysis

Æskulýðsnefnd : Opinn fundur í Rangárhöllinni
2023-12-13 18:00 - 19:00

Íslandsmót barna og unglinga
2023-07-13 - 2023-07-16 | Rangárbakkar, Skarði, Hella, 851, Iceland

Opið WR Íþróttamót Geysis
2023-05-26 - 2023-05-28 | Rangárbakkar, Skarði, Hella, 851, Iceland
